section_heading: Povijest
paragraph_text: Dva su bila zatočenička objekta za Hrvate. Logori su bili pod kontrolom 306. brigade ABiH kao i civilne policije u Mehurićima: osnovna škola (Škola) i kovačka radionica (Kovačnica). U osnovnoj školi u dvorani za tjelesni odgoj bilo je zatočeno oko 250 hrvatskih civila, u razdoblju od 6. do 24. lipnja 1993. godine. Većina zatočenika u Školi bile su starije osobe, žene i djeca. Među njima je bilo i trudnica. Nakon sporazuma o razmjeni između ABiH i HVO-a, 24. srpnja 1993. godine, hrvatski civili zatočeni u Školi razmijenjeni su za Bošnjake zatočene u Skradnom, općina Busovača, dok je nekoliko muškaraca odvedeno u KP dom u Zenici.(srp.) Centаr zа demokrаtiju i trаnzicionu prаvdu Dokumentovanje logora i drugih zatočeničkih objekata u BiH, Projekat TPOSBiH i CDTP, veljača 2014. Informacija za medije (pristupljeno 26. travnja 2019.)